Verónica Heredia presenta el llibre “Crecer es vivir”, a la Casa de Cultura
2025-07-24

Divendres que ve 16 de maig, la Casa de Cultura de Burjassot albergarà una nova presentació literària, organitzada per l’equip de Biblioteques Municipals, dins la seua programació anual d’Animació a la Lectura per a públic adult i infantil. En esta ocasió, Verónica Heredia presenta el llibre Crecer es vivir. La presentació serà a les 18.00 h, a la Sala d’Audiovisuals.

Publicat per Sar Alejandría Ediciones, el llibre convida a les famílies a explorar el món a través del joc i les sensacions, fomentant el desenvolupament infantil des d’una perspectiva lúdica i sensorial. Es tracta d’una guia pràctica que inclou activitats senzilles i accessibles per a realitzar a casa amb xiquets i xiquetes des dels primers mesos vida fins als sis anys. A través de propostes creatives, com a jocs amb materials quotidians, es busca enfortir el vincle familiar i estimular el desenvolupament sensorial i cognitiu dels més menuts.

Amb Crecer es vivir, Verónica Heredia comparteix també la seua experiència personal com a mare, brindant idees per a gaudir del temps en família. El llibre inclou materials descarregables elaborats, per l’autora, per a facilitar el desenrotllament de les activitats.